Държавен вестник, бр. 65, 2010 г., стр. 69

БРОЙ  65	
Д Ъ Р Ж А В Е Н  В Е С Т Н И К 	
СТР.  69  
5. Придвижването и обслужването на локо­
мотивите и влаковете между граничните гари 
Свиленград и Капъкуле се осъществяват от 
железопътни превозвачи от българска страна, 
които осигуряват за тази цел персонал и ло­
комотиви.
6. Движението на локомотиви, влакове и 
други железопътни транспортни средства между 
граничните гари се осигурява съвместно от 
железопътните предприятия от двете страни.
Обща организация
Член 4
1. Българските и турските железопътни 
предприятия разработват съвместно и прие­
мат правила за организация на движението на 
влаковете и другите железопътни транспортни 
средства и комуникациите между граничните 
гари.
2. Железопътните превозвачи от двете страни 
разработват съвместно и приемат правила за 
предаването и приемането на влаковете, ваго­
ните и товарите в разменната гранична гара 
при спазване на националното законодателство.
3. Българските и турските железопътни 
предприятия, участващи в превоза на пътници 
и товари през железопътния граничен преход, 
разработват съвместно и приемат споразумение 
относно служебните помещения за обслужва­
не на представителния офис на българските 
железопътни предприятия в граничната гара 
Капъкуле и облекченията, които се предоста­
вят на персонала на българските железопътни 
предприятия в граничната гара Капъкуле.
4. В железопътния граничен преход на 
територията на другата страна персоналът на 
железопътните предприятия на двете страни 
може да използва:
4.1.  за български граждани – граничен про­
пуск, издаден от Министерството на вътрешните 
работи на Република България;
4.2.  за турски граждани – граничен пропуск, 
издаден от Министерството на вътрешните 
работи на Република Турция;
4.3. железопътните предприятия изпращат 
на компетентните органи на другата страна 
списъка на персонала и съпътстващите доку­
менти за отговор в 30-дневен срок считано от 
датата на получаване.
Персонал на железопътните предприятия от 
двете страни, работещ в железопътния гра­
ничен преход
Член 5
1. Железопътните предприятия изготвят съв­
местно списъци на длъжностите и числеността 
на персонала от всяка страна, който ще работи 
в железопътния граничен преход на територията 
на другата страна, включително и числеността 
на контролиращия персонал.
2. Списъкът на персонала по т. 5.1 се пре­
разглежда ежегодно в срок до 30 септември, 
както и по предложение на всяко от железо­
пътните предприятия.
3. Железопътните предприятия си предоста­
вят взаимно информация относно нормативната 
уредба, регулираща влаковото и маневреното 
движение на територията на железопътния 
граничен преход, с която трябва да е запознат 
персоналът на другата страна. Железопътните 
предприятия могат да организират курсове за 
обучение на своя персонал по списъка по т. 5.1 
за запознаване с предоставената нормативна 
уредба.
4. Влаковият персонал на железопътния пре­
возвач, работещ в разменната гара, трябва да 
познава, доколкото е необходимо, заповедите и 
инструкциите за движението и сигнализацията 
в гара Капъкуле.
5. Служителите от железопътните предприя­
тия, които се намират в железопътния граничен 
преход по повод изпълнение на служебните си 
задължения, се подчиняват и подлежат на за­
щита от законовите разпоредби на съответната 
страна, на чиято територия се намират.
6. Всяка от договарящите страни се ангажира 
по обосновано настояване на другата страна 
да оттегли от работа в железопътния граничен 
преход свои служители.
7. Служителите от железопътните пред­
приятия, извършили дисциплинарни и адми­
нистративни нарушения при или по повод 
изпълнението на служебните си задължения в 
железопътния граничен преход, се подвеждат 
под отговорност съгласно националното си 
законодателство.
Произшествия и отговорност за нанесените 
щети
Член 6
1. При настъпване на железопътно про­
изшествие в железопътния граничен преход 
служителите, установили произшествието, 
предават незабавно информацията за произ­
шествието на отговорните служители в една 
от двете гранични гари.
2. Разследването на произшествието и оп­
ределянето на отговорността се извършва от 
съответния компетентен орган на страната, на 
чиято територия е настъпило произшествието.
3. Разследването на произшествието се из­
вършва съвместно от компетентните органи 
на двете страни, когато в произшествието са 
участвали железопътни предприятия от двете 
страни, както и когато това е необходимо 
за изясняване на обстоятелствата във връзка 
с настъпилото произшествие. Съвместното 
разследване се извършва от комисия, в чийто 
състав участват достатъчен брой специалисти 
от железопътните предприятия на двете страни. 
След приключване на съвместното разследване 
се изготвя протокол, който се подписва от чле­
новете на комисията. Протоколът се изготвя 
на български и на турски език.